VS00027610
Datum: 2013-07-17T02:00:00.000+02:00
datum_sodbe_i_stopnje: 2018-04-17T00:00:00.000Z
podrocje: višina odškodnine za nepremoženjsko škodo
institut: telesne bolečine - zmanjšanje življenjske aktivnosti - skaženost
skupina: poškodbe zob in čeljusti in njihove posledice - poškodbe hrbtenice in reber in njihove posledice - poškodbe kože in njihove posledice
fischer: zelo hudi primeri
odskodnina: 130.000 EUR
opombe: II DoR 335/2019 Predlog za dopustitev revizije tožeče stranke je bil zavrnjen, ker ni izkazala odstopa od sodne prakse.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 18 do 26 let

Prometna nesreča - oškodovanec je bil voznik motornega kolesa, ki mu je tovornjak izsilil prednost.

## Škodni dogodek

Prometna nesreča - oškodovanec je bil voznik motornega kolesa, ki mu je tovornjak izsilil prednost.

## Poškodba

Zlom II. ledvenega vretenca, delna ohromelost spodjih okončin zaradi poškodbe hrbtenjače, rana na presredku, rana na obrazu, izguba zoba.

## Telesne bolečine

45.000 EUR Izjemno hude telesne bolečine - od poškodbe do operacije (istega dne), hude telesne bolečine - 14 dni, srednje hude bolečine - 8 mesecev, lažje telesne bolečine še trajajo.

#### Hospitalizacija

21 dni - 2 operaciji, ena v splošni anestezija, ena v lokalni anesteziji. Odstranitev zoba.

#### Ambulantno zdravljenje

Dolgotrajna fizioterapija.

#### Rehabilitacija

V rehabilitacijskem centru Soča - 2 meseca in pol (vmes 3 vikende doma).

#### Nevšečnosti med zdravljenjem

Ohromelost nog, negibnost in nebogljenost - 8 dni, nato počasno vstajanje, uporaba invalidskega vozička; shodil je po 14 dneh; več RTG, UZ, elektromiografija, odstranitev šivov, prejemanje kortikosteroidov, antibiotikov, zdravil proti strjevanju krvi; stalen urinski kateter - 14 dni; spontano odvajanje blata - 2 meseca, priučevanje na odvajanje blata v školjko, pri čemer mora uporabljati tudi odvajala.

## Strah

Ni bila pritožbeno izpodbijana.

## Zmanjšanje življenjske aktivnosti

75.000 EUR ZŽA -občutno in trajno;  50% v intimnem krogu, 50% v javnosti. Trajne anatomske, funkcionalne in estetske posledice. Rana na obrazu je občutljiva in večkrat zakrvavi; hodi z berglami, predklon je omejen; obe nogi sta na pogled deformirani; koža od goleni navzdol ima slabši občutek na dotik; omejena je gibljivost gležnjev, nosi opornico za peroneus; prsti na nogah so zvit. Trikrat dnevno mora katetizirati odvajanje urina: Avto lahko vozi 15 min. Le delno je sposoben za zadovoljevanje osnovnih življenjskih potreb (hranjenje, odvajanje, dihanje in spolno funkcijo). Zahtevnejših gospodinskih opravil ne zmore, za lažja pa potrebuje pomoč.
Ni sposoben niti lažje športne in rekreativne aktivnosti.

#### Opis invalidnosti

60% invalid. Opravil je zaposlitveno rehabilitacijo

## Skaženost

Vidna brazgotina na obrazu (širine 1 cm) in na hrbtu (dolga 15 cm), šepajoča hoja, uporaba bergel, ko stoji rabi oporo, opornica za peroneus, zviti prsti na nogah.

---

Obligacijski zakonik (2001) - OZ člen 179